Viborger Samler, 1831-07-07
Med den største Tilfredshed seer jeg, at den store Nedsættelse i Skatterne i dette og det forrige Aar med Hensyn paa Lettelse i den arbeidende Classes Kaar ikke har været ledsaget af en forholdsmæssig Forringelse i de offentlige Jndtægter. Jeg er overbeviist om at man vil finde Midler til at dække en Deel af det ved hine Reductioner foranledigede Deficit uden væsentligt Tryk for mit Folk. - At op hjælpe Jndustrien, at formere Hjælpemidlerne, efter vise Principer og paa sikker og varig Grundvold at opretholde Landets Credit, skal stedse være Gienstanden for min Bestræbelse, hvorved jeg med Tillid giør Regning paa Deres ivrige Medvirkning. -Med dyb Bekymring maa jeg berette Dem, at en frygtelig Sygdom, paa hvilken jeg tidligere har rettet min Opmærksomhed i det østlige Europa har gjort store Fremskridt. Da der er indløbet Efterretninger, at den har udbredt sine Ødelæggelser til Østersøens Havne, der staae i nøie Handelsforbindelse med mine Stater, saa har jeg befalet, at alle af Erfaringen anbefalede Forsigtighedsregler, der kraftigst kunne forebygge denne farlige Sygdoms Jnd trængen i vort Land, skulle tages. - Desværre har der i nogle Districter, især i en Deel af Jrlands vestlige Grevskaber, hersket stor Mangel, til hvis Afhjælpelse i de meest trængende Tilfælde jeg ikke har tøvet med at befale Anvendelsen af de hensigtsmæssigste Midler. Men Hjælp af den Beskaffenhed er naturligviis indskrænket i sin Omfang og kan kun gjøre temporair Virkning. Muligheden af at indføre saadanne Forholdsregler, som kunne befordre Landets naturlige Hjælpemidler og forhindre slige Ulykkers Tilbagevenden, maa altsaa være en Gjenstand af den høieste Jnteresse for mig og den alvorligste og omhyggeligste Overveielse for Dem. - Locale, med ingen politiske Aarsager i Forbindelse staaende, Uroligheder have fundet Sted saavel i denne Deel af det forenede Rige, som i Jrland. - J Grevskabet Clare og Omegnen af Roscommon og Galway har man i nogen Tid drevet et Voldsom heds og Udsvævelses System til en foruroligende Grad; den constitutionelle Magt er strængt og med Held bleven anvendt til dets Dæmpning. Efter min Overbeviisning hæves derved Nødvendigheden af, at udstæde nye Love for at beklæde den udøvende Magt med større Myndighed. Det har været og skal altid blive mit inderligste Ønske, at undgaae en saadan Nødvendighed; men skulde den ulykkeligviis indtræde saa tvivler jeg ikke paa Deres faste Villie, at opretholde Fred og Orden i Selskabet ved saadanne Forholdsregler, som udfordres til dettes virksomme Beskyttelse. De almindelige Udtryk, hvori denne Tale saa lost den omtaler Opretholdelsen af den europæiske Fred, have saavel i England som andensteds vakt stor Sensation og ere ikke blevne uden Jndflydelse paa de engelske Statspapirer. J Anledning af Throntalen lægger man Fyrst Talleyrand den Yttring i Munden: "Talen blev Mennesket given, for at skjule sine Tanker." Blandt de Ting, som have tjent til at formere Krigsrygterne, høre: Grev Greys Yttring, i Overhuset om den fortrinlige Nødvendighed af en venskabelig Forbindelse med Frankrig, det Forhold, hvori den belgiske Sag er kommen til England ved Prinds Leopolds Valg, den uforbeholdne Jnteresse, som det engelske Ministerium yttrer for Polakkernes Sag, Marineamtets Erklæring, at ville fragte Transportskibe paa 6 Maaneder og endeligen den i og for sig selv ubetydelige Omstændighed, at den Tilladelse, der var givet de i England værende russiske Marincelever, at indskibe sig paa den engel Flaade i Spithead er tagen tilbage. J Paris hed det, at Frankrig og England vilde anerkjende Polens Uafhængighed hvis deres diplomatiske Skridt til Blodsudgydelsens Standsning ingen Virkning skulde have hos det russiske Hof.